《送允执上人归扬州》
明代·释古邈

历历秋山满眼清，维扬千里羡孤征。野行觅句随流水，旅宿安禅对月明。

驿路菊黄霜渐冷，长江枫落雁初横。庐峰旧有他年约，莫便桥西遂隐名。

作者简介：古邈(一六四九─？)，字觉大。番禺人。俗姓罗。童年出海幢，求阿字大师剃染受具。天然老人还雷峰，入侍丈室。后奉命之福州长庆，暂充典客。竟以病入涅。著有《闽中吟草》一卷。事见清宣统《番禺县续志》卷二七。